Дабогме да сам
Дабогме да сам

Дабогме да сам

Међ' мртвима веће;

Дабогме да нико

Подигнут' ме неће.

Јер су твоје очи,

Моја мила селе,

Ово младо срце

Са собом однеле.

Нашто мртвој сенци

Да ходити дају,

Боље нек' ме мртва

Сместа закопају.

Ништа жалит' нећу,

Ти си тако хтела:

Телу без срдашца

И грудва је врела.

Напомене 

 Објављена у књизи Песме, 1863, страна 17

Извори 

 Милорад П. Шапчанин: Целокупна дела, Књига прва, страна 29. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин